Diari Oficial de la Generalitat Valenciana


Sumari del DOGV 6192, del 26-01-2010 (2010/710)

Licitació per a la realització de les obres d'estacionament de la rehabitilació integral de l'edifici Balmes per a la casa consistorial.
----------------------------------------------------------------------------------------------------------------------------------------

### Dades del document

Número de DOGV
:   6192

Data del DOGV
:   26-01-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/710


Data del document
:   21-01-2010

Organisme emissor
:   Ajuntament de Guadassuar

Tipus de document
:   Licitació

Descriptors 

:   * Guadassuar
    * contracte d'obres

Licitació per a la realització de les obres d'estacionament de la rehabitilació integral de l'edifici Balmes per a la casa consistorial. [2010/710]  
Complits els tràmits reglamentaris, pel Ple de l'Ajuntament, en sessió extraordinària del dia 26 de novembre de 2009, es va acordar la iniciació d'expedient urgent per a contractar, pel procediment obert, les obres d'estacionament de la rehabilitació integral de l'edifici Balmes per a casa consistorial, així com el plec de condicions economicoadministratives que ha de regir per a la seua contractació.  
Objecte del contracte: realització de les obres d'estacionament de la rehabilitació integral de l'edifici Balmes per a casa consistorial.  
Tipus de licitació: es fixa en la quantitat d'un milió quatre-cents setanta-dos mil cinc-cents vint-i-un euros (1.472.521,00 €).  
Duració del contracte: les obres hauran de realitzar-se per l'adjudicatari abans del 31 de desembre de 2010.  
Pagaments: s'efectuaran per mitjà de certificació expedida pel director.  
Plec de condicions, memòries, projectes, etc.: en la present adjudicació regirà el plec de condicions tipus aprovat per l'Ajuntament, en sessió de 27 de juny de 1996, i que es va publicar en el Butlletí Oficial de la Província número 202, de 24 d'agost de 1996, adaptat a les particularitats de l'obra de què es tracta per acord de l'Ajuntament en sessió de 26 de novembre de 2009.  
Garanties: la provisional ascendirà al 3% dels tipus de licitació indicats anteriorment; la definitiva serà del 5% de l'import de l'adjudicació.  
Proposicions: es presentaran, d'acord amb el model que després es diu, en la Secretaria municipal, durant les hores de 09.00 a 14.00, durant els 15 dies naturals següents al de la publicació en el BOP.  
Obertura de pliques: es verificarà en el saló de sessions d'esta casa consistorial a les 13.00 hores del desé dia hàbil següent al de la terminació del termini de presentació de proposicions, llevat que este siga dissabte, i en este cas s'entendrà prorrogat fins al primer dia hàbil següent.  
Crèdit i autorització: en els pressupostos municipals hi ha crèdit suficient per al pagament de les quantitats a què s'obliga l'administració. No fa falta autorització de cap tipus.  
Model de proposició econòmica més avantatjosa:  
(Nom i cognoms de la persona individual que sol·licita) ..., amb domicili a ... carrer de ... número ... i amb DNI número ..., en nom propi (o en representació de ..., nom de l'empresa i poder que acredite la representació), assabentat dels plecs de condicions economicoadministratives i facultatives, que accepta en totes les seues parts, així com dels altres documents que estan units a l'expedient corresponent, es compromet a executar les obres de ... amb subjecció estricta al projecte aprovat per a la seua realització i d'acord amb les condicions següents:  
Preu  
Solvència econòmica, professional, tècnica o científica  
Termini d'execució  
Qualitat dels materials oferits  
Millora de les condicions estilistes i funcionals  
(Data i firma del licitador)  
Guadassuar, 21 de gener de 2010.- L'alcalde: José Ribera Año.